
ŠAKIŲ RAJONO SAVIVALDYBĖS  TARYBA

SPRENDIMAS

DĖL VIEŠOSIOS ĮSTAIGOS LEKĖČIŲ AMBULATORIJOS ĮSTATŲ NAUJOS REDAKCIJOS PATVIRTINIMO BEI ĮGALIOJIMO SUTEIKIMO
2009 m. rugsėjo 24 d. Nr.T-294
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049;  2008, Nr. 113-4290) 16 str. 4 d., 18 str. 1 d., Viešųjų įstaigų įstatymo (Žin., 1996, Nr. 68-1633; 2004, Nr. 25-752) 6 str. 4 d., 10 str. 1 d. 1 p., Sveikatos priežiūros įstaigų įstatymo (Žin., 1996, Nr. 66-1572; 1998, Nr. 109-2995) 28 str. 1 p., 29 str. 3 d. ir Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių   teisių   įgyvendinimo   viešosiose   įstaigose“   (Žin., 2007, Nr. 103-4218)   2.5 p.,     n u s p r e n d ž i a:


1. Pakeisti viešosios įstaigos Lekėčių ambulatorijos įstatus iš esmės, suderinant su galiojančiais teisės aktais, ir patvirtinti įstatų naują redakciją (pridedama).


2. Įgalioti viešosios įstaigos Lekėčių ambulatorijos vyriausiąją gydytoją Ingridą Radišauskienę:
2.1. pasirašyti įstatus; 

2.2. teisės aktų nustatyta tvarka pateikti Juridinių asmenų registro tvarkytojui prašymą dėl šio sprendimo 1 punktu patvirtintų įstatų įregistravimo ir atlikti kitus veiksmus, susijusius su šiuo pavedimu.

3. Pripažinti netekusiu galios savivaldybės tarybos 2001 m. vasario 20 d. sprendimą Nr. 27 „Dėl viešosios įstaigos ,,Lekėčių ambulatorija” įstatų tvirtinimo“.

4. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras


Juozas Bertašius

               PATVIRTINTA 

                                                           Šakių rajono savivaldybės tarybos 





       2009 m. rugsėjo 24 d. sprendimu  Nr.T-294     
VIEŠOSIOS  ĮSTAIGOS  LEKĖČIŲ AMBULATORIJA

  Į S T A T A I

(nauja redakcija)

I. BENDROSIOS NUOSTATOS

1. Viešoji įstaiga Lekėčių ambulatorija (toliau tekste - įstaiga) yra pelno nesiekiantis  ribotos civilinės atsakomybės viešasis juridinis asmuo, kurio teisinė forma - viešoji įstaiga.

2. Pagal Sveikatos priežiūros įstaigų įstatymo klasifikaciją įstaiga yra Lietuvos nacionalinės sveikatos sistemos dalis Šakių rajono savivaldybės Viešoji sveikatos priežiūros įstaiga, teikianti ambulatorines pirminės sveikatos priežiūros paslaugas.

3. Įstaiga savo veikloje vadovaujasi Lietuvos Respublikos Civiliniu Kodeksu, Sveikatos priežiūros įstaigų, Sveikatos sistemos, Sveikatos draudimo, valstybės tarnybos, Viešųjų įstaigų ir kitais įstatymais bei teisės aktais, taip pat šiais įstatais.

4. Įstaigos pavadinimas: Viešoji įstaiga Lekėčių ambulatorija. 

5. Įstaiga turi ūkinį, finansinį, organizacinį ir teisinį savarankiškumą, savo antspaudą ir bent vieną sąskaitą banke.

6.  Įstaigos steigėjas (-ai): Šakių rajono savivaldybė, 111105021.
7.  Įstaigos buveinė: Šakių r. sav., Lekėčiai, Kauno  g. 15D. 
8.  Įstaiga pagal savo prievoles atsako tik jai nuosavybės teise priklausančiu turtu. Įstaiga neatsako pagal dalininko (savininko, steigėjo)  prievoles, o dalininkas (savininkas, steigėjas)  neatsako  pagal  įstaigos  prievoles,  išskyrus įstatymuose  numatytus atvejus. 

9.  Įstaigos finansiniai metai sutampa su kalendoriniais metais.

10. Įstaigos veiklos laikotarpis neribotas.

II. VEIKLOS TIKSLAI, SRITIS, UŽDAVINIAI BEI RŪŠYS

11. Pagrindinis įstaigos veiklos tikslas - gerinti Lietuvos gyventojų sveikatą, sumažinti gyventojų sergamumą ir mirtingumą, kokybiškai teikti medicinos paslaugas.

12. Įstaigos veiklos sritys: organizuoti ir teikti nespecializuotas kvalifikuotas ambulatorines pirminės sveikatos priežiūros paslaugas gyventojams. Paslaugos teikiamos įstaigoje ir pacientų namuose.

13. Savo   tikslams  pasiekti  įstaiga  verčiasi  įstatymų nedraudžiama šių rūšių veikla:  

 

13.1  sveikatos priežiūros paslaugų teikimas;

13.2.  bendrosios praktikos gydytojų veikla;

13.3  gydytojų specialistų veikla;

13.4  kitų gydytojų veikla;

13.5 gydytojų konsultantų veikla;

13.6  bendroji (terapinė) stomatologo veikla;

13.7 viduriniojo medicinos personalo paslaugos, teikiamos ligoniams ne    ligoninėse;

13.8  medicinos laboratorijos veikla;

13.9  socialinio darbo veikla, nesusijusi su apgyvendinimu;

13.10 personalo darbo ir poilsio sąlygas gerinanti veikla;

13.11  pacientų sveikatos priežiūros sąlygas gerinanti veikla; 
13.12 konferencijų, seminarų, tobulinimosi kursų organizavimas;
13.13 suaugusiųjų ar kitas mokymas;

13.14 kvalifikacijos tobulinimas; 

13.15 masažo kabineto veikla;

13.16 sveikatingumo centro veikla.

14. Įstatymų nustatytais atvejais įstaiga gali imtis tam tikros rūšies  veiklos  tik  gavusi      įstatymų nustatyta  tvarka išduotą licenciją ar steigėjo leidimą.  Įstaiga privalo turėti visas licencijas, kurios įstatymuose numatytos kaip būtinos jos veiklos sąlygos.

15. Įstaigos uždaviniai:

15.1  užtikrinti būtinąją medicinos pagalbą;

15.2 įgyvendinti  būtinąsias  visuomenės  sveikatos   priežiūros priemones      pagal  Sveikatos apsaugos  ministerijos   patvirtintą sąrašą;

15.3 teikti tik tas asmens sveikatos priežiūros paslaugas, kurios nurodytos įstaigai išduotoje licencijoje;

15.4 naudoti tik tas sveikatos priežiūros technologijas,  kurios yra nustatyta tvarka aprobuotos ir (ar) leistos naudoti  Lietuvos Respublikoje.  Medicinos gaminiai turi būti įtraukti į  Medicinos gaminių  registrą,  kurio nuostatus tvirtina  Sveikatos  apsaugos ministerija;

15.5  pildyti ir saugoti pacientų ambulatorines korteles bei teikti  informaciją  apie pacientą valstybės institucijoms ir kitoms įstaigoms Sveikatos apsaugos ministerijos nustatyta tvarka;

15.6  užtikrinti  lygias pacientų teises į teikiamas sveikatos priežiūros paslaugas;

15.7  atlyginti  teikiant paslaugas paciento  sveikatai  padarytą žalą;

15.8  saugoti paciento medicininę paslaptį, išskyrus atvejus,  kai įstaiga privalo pateikti  informaciją apie   pacientą  arba  kai  pacientas  duoda sutikimą   skelbti informaciją apie jo sveikatos būklę;

15.9  informuoti teisės aktų nustatyta tvarka Sveikatos  apsaugos ministeriją,  įstaigos dalininkus  ar  savininką  apie  įstaigoje įvykusius  vidaus  infekcijų atvejus ir protrūkius,  kitus  žalos pacientų sveikatai padarymo atvejus;

15.10 teikti nemokamas sveikatos priežiūros paslaugas, įsitikinus, kad pacientas turi teisę tokias paslaugas gauti.

III. STEIGĖJŲ, DALININKŲ TEISĖS IR PAREIGOS. NAUJŲ DALININKŲ PRIĖMIMAS. DALININKŲ TEISIŲ PERLEIDIMO KITIEMS ASMENIMS TVARKA. DALININKO ĮNAŠŲ PERDAVIMO TVARKA

16. Fiziniai  ir juridiniai asmenys, kurie  šiuose įstatuose numatyta  tvarka yra perdavę įstaigai įnašą, ar asmenys,  kuriems dalininko teisės yra perleistos įstatymų ir šių įstatų  nustatyta tvarka, yra įstaigos dalininkai.

17. Įstaigos dalininkai ir jų įnašų vertė yra įrašomi  įstaigos dokumentuose, o   kiekvienam dalininkui išduodamas jo įnašų  vertę patvirtinantis dokumentas.

18. Jeigu  dalininkas  perduoda  įstaigai   papildomus įnašus, parduoda  ar kitaip perleidžia dalininko teises kitam   asmeniui, turi būti atitinkamai pakeičiami įrašai įstaigos dokumentuose  ir pakeičiami įnašų vertę patvirtinantys dokumentai.

19. 
Dalininkas  turi  teisę:

19.1 dalyvauti  ir  balsuoti   įstaigos visuotiniuose  dalininkų susirinkimuose;

19.2 susipažinti su  įstaigos dokumentais  ir  gauti informaciją apie įstaigos  veiklą;

19.3 gauti likviduojamos  įstaigos  turto  dalį, kurios vertė  negali   būti didesnė,     nei nurodyta jo įnašų vertę patvirtinančiame  dokumente;

19.4 šių  įstatų  ir  įstatymų  nustatyta  tvarka  perleisti   kitiems asmenims    dalininko teises, išskyrus atvejus, kai dalininkas  yra valstybė ar savivaldybė;

19.5 kreiptis  į  teismą su ieškiniu,  prašydamas   panaikinti visuotinio  dalininkų susirinkimo  ir   kitų įstaigos  organų  sprendimus,  taip  pat    pripažinti negaliojančiais  įstaigos valdymo  organų sudarytus sandorius,

19.6 kreiptis  į  teismą su  ieškiniu,  prašydamas   uždrausti įstaigos valdymo organams ateityje sudaryti  sandorius, prieštaraujančius   įstaigos  veiklos  tikslams     ar pažeidžiančius jos valdymo organo kompetenciją; 


19.7 kitas įstatymuose nustatytas teises.

20. Steigėjų, dalininkų pareigos yra  dalininkų susirinkimo kompetencija, kuri nustatyta šiuose įstatuose. 

21. Nauji dalininkai priimami visuotinio dalininkų  susirinkimo sprendimu.  

22. Asmuo,  pageidaujantis  tapti nauju  įstaigos   dalininku, pateikia  įstaigos vadovui prašymą juo tapti. Prašyme turi   būti nurodyti  duomenys  apie  asmenį, pageidaujantį  tapti   įstaigos dalininku (juridinio asmens pavadinimas, kodas, buveinė;  fizinio asmens vardas, pavardė, asmens kodas,  gyvenamoji vieta), taip pat numatomas  įnašas  pinigais ar įnašo vertė, kuri nurodyta   turto vertinimo  ataskaitoje.  Be  to, prašyme  turi  būti   pareikštas pritarimas įstaigos veiklos tikslams. Kartu su prašymu turi  būti pateikta   turto  vertinimo  ataskaita,  jei  numatoma     įnešti materialųjį ar nematerialųjį turtą.

23.  Įstaigos  vadovas,  gavęs  asmens,  pageidaujančio   tapti įstaigos dalininku, prašymą, turi per 30 dienų sušaukti  visuotinį dalininkų  susirinkimą  naujam dalininkui priimti.   Visuotiniame dalininkų  susirinkime,  kurio  darbotvarkėje  numatomas  naujų dalininkų priėmimas, dalininkų pritarimu gali dalyvauti  asmenys, pageidaujantys  tapti  naujais dalininkais.  Minėtiems asmenims nedalyvavus susirinkime, įstaigos vadovas per 5 dienas turi  juos informuoti apie visuotinio dalininkų susirinkimo priimtą sprendimą dėl naujų dalininkų.

24.  Visuotiniam dalininkų susirinkimui nusprendus priimti naują dalininką,  juo tapti  pageidavęs asmuo tampa įstaigos dalininku, kai perduoda įstaigai savo prašyme nurodytą įnašą.

25.  Apie  savo sprendimą perleisti įstaigos dalininko   teises dalininkas  turi  raštu pranešti įstaigos vadovui, nurodydamas duomenis apie asmenį (juridinio  asmens  pavadinimas, kodas, buveinė; fizinio asmens vardas, pavardė, asmens kodas, gyvenamoji vieta),  kuriam  ketina  perleisti  savo teises, o  taip  pat - perleidimo  būdą ir numatomą sandorio datą. Apie gautą  dalininko pranešimą  įstaigos  vadovas per 5 dienas turi informuoti  kitus dalininkus. Pirmenybės teisę perimti dalininko teises turi  esami dalininkai.

26.  Asmuo, įsigijęs dalininko teises, tampa įstaigos dalininku nuo jo įregistravimo įstaigos  dokumentuose. Įstaigos vadovas, gavęs dalininko teisių perleidimo sandorį patvirtinantį dokumentą,  per  3 darbo dienas turi  atlikti  naujo   dalininko registravimą. Šio dalininko turimų balsų skaičius, įgyvendinant jo   teisę balsuoti  visuotiniame dalininkų susirinkime, lygus jam teises perleidusio dalininko turėtam balsų skaičiui.

27.  Apie tai, kad yra įregistruotas naujas įstaigos dalininkas, įstaigos  vadovas  per 5 dienas raštu turi  informuoti   įstaigos dalininkus.

28.  Dalininkų  įnašai  sudaro dalininkų  kapitalą.  Dalininkų kapitalas gali būti didinamas tik papildomais įnašais. Papildomas įnašas įstaigai  perduodamas  dalininko  iniciatyva.   Dalininkų įnašai  gali  būti  pinigai,  taip pat  pagal  Turto ir verslo vertinimo pagrindų įstatymą įvertintas   materialusis ir nematerialusis turtas.

29.  Dalininkų įnašai įstaigai perduodami tokia tvarka: pinigai įnešami į įstaigos sąskaitą ar  turtas  įstaigai perduodamas surašant  turto perdavimo- priėmimo aktą.

30.  Turto perdavimo- priėmimo aktą pasirašo turtą perduodantis dalininkas ir  įstaigos  vadovas. Perduodant  turtą,  įstaigai  turi  būti pateikta  ir  šio  turto vertinimo ataskaita. Turto vertinimas atliekamas asmens, pretenduojančiu tapti dalininku, lėšomis.

31.  Kai dalininkas yra vienas asmuo, jis vadinamas įstaigos savininku. Šių įstatų nuostatos, kurios taikomos dalininkams, taikomos ir savininkui.

IV. ĮSTAIGOS ORGANAI. VISUOTINIO DALININKŲ SUSIRINKIMO (SAVININKO) KOMPETENCIJA, SUŠAUKIMO TVARKA. 

32. Įstaigos aukščiausias organas yra visuotinis dalininkų susirinkimas. Įstaigoje  taip  pat  sudaromi  kolegialūs patariamieji organai: stebėtojų  taryba,  gydymo ir slaugos taryba  ir medicinos etikos komisija. Įstaigos vienasmenis valdymo organas yra įstaigos  vadovas – vyriausiasis gydytojas. Įstaigoje turi būti vyriausiasis finansininkas (buhalteris) arba jo funkcijas gali atlikti pagal sutartį kitas juridinis asmuo ar juridinio asmens teisių neturinti įmonė.
33. Visuotiniame dalininkų susirinkime turi teisę dalyvauti ir balsuoti asmenys,  susirinkimo  dieną  esantys įstaigos dalininkais. Kiekvienas dalininkas turi 1 balsą.

34. Visuotinio dalininkų susirinkimo (įstaigos savininko) kompetencija:



34.1  keičia įstaigos įstatus ir juos tvirtina;



34.2  nustato privalomas įstaigos veiklos užduotis; 



34.3 įstatymo nustatyta tvarka nustato ar dalyvauja nustatant paslaugų kainas bei jų apskaičiavimo metodikas;



34.4  įstatų nustatyta tvarka organizuoja įstaigos administracijos vadovo priėmimo į darbą viešą konkursą ir tvirtina jo nuostatus;  



34.5 įstatymo nustatyta tvarka detalizuoja įstaigos turto naudojimo, valdymo ir   disponavimo   juo  tvarką;



34.6.  Vyriausybės ar jos įgaliotos institucijos nustatyta tvarka, priima   sprendimą dėl įstaigai nuosavybės teise priklausančio  ilgalaikio  turto perleidimo,  nuomos,   perdavimo pagal panaudos sutartį ar įkeitimo;



34.7  priima sprendimą dėl naujų dalininkų priėmimo;



34.8  tvirtina metinę finansinę atskaitomybę;



34.9  nustato informaciją apie įstaigos veiklą, kuri pateikiama  visuomenei. Įstaigos veiklos ataskaitoje turi atsispindėti jos veiklos ekonominis, socialinis ir pagal nurodytus įstaigos veiklos tikslus kitoks poveikis;

34.10 įstatų nustatyta tvarka sudaro stebėtojų tarybą, tvirtina jos darbo reglamentą, nustato įstaigos vadovo atlyginimą;
34.11 įstatymo nustatyta tvarka priima  sprendimą  dėl  įstaigos  reorganizavimo ir reorganizavimo sąlygų tvirtinimo;

34.12  priima sprendimą pertvarkyti įstaigą;

34.13  įstatymo nustatyta tvarka priima  sprendimą likviduoti įstaigą ar  atšaukti   jos likvidavimą;

34.14 skiria ir atleidžia likvidatorių, kai sprendimą likviduoti įstaigą priima visuotinis dalininkų susirinkimas (savininkas);

34.15  priima  sprendimą dėl įstaigos audito ir renka audito įmonę;

34.16 šių įstatų nustatyta tvarka steigia įstaigos filialus ar atstovybes bei nutraukia jų veiklą, tvirtina filialų ir atstovybių nuostatus;

34.17 sprendžia kitus visuotinio dalininkų susirinkimo kompetencijai priskirtus klausimus;

34.18  tvirtina įstaigos valdymo struktūrą ir pareigybių sąrašą;

34.19 tvirtina pareigybių, į kurias darbuotojai primami konkurso būdu, sąrašą ir kvalifikacinius reikalavimus;

34.20 tvirtina konkurso pareigoms, į kurias darbuotojai priimami konkurso būdu, organizavimo taisykles;

34.21 nustato įstaigos veiklos vertinimo kriterijus;

34.22 priima sprendimą dėl tapimo kitų juridinių asmenų, kurių veiklos tikslai iš dalies ar visiškai atitinka įstaigos veiklos tikslus, steigėja ar dalyve;

34.23 tvirtina įstaigos veiklos strategiją.

35.
Šių įstatų 34.11 – 34.13 punktuose nurodyti visuotinio dalininkų susirinkimo sprendimai priimami ne mažiau kaip 2/3 visų susirinkime  dalyvaujančių  dalininkų balsų dauguma. Sprendimai kitais klausimais priimami paprasta dalyvaujančiųjų  susirinkime balsų dauguma.

36. Įstaigos vadovas ir kitų įstaigos organų nariai, jeigu jie nėra dalininkai, gali dalyvauti visuotiniame dalininkų susirinkime  be balso  teisės. Visuotiniame dalininkų  susirinkime    dalininkų pritarimu gali dalyvauti ir kiti asmenys. 

37. Už  visuotinio dalininkų  susirinkimo  sušaukimą   atsako įstaigos vadovas, jei kitaip nenustatyta steigėjo. Įstaigos vadovas apie  šaukiamą   visuotinį dalininkų susirinkimą ne vėliau kaip prieš 10 dienų iki susirinkimo  dienos turi raštu pranešti kiekvienam dalininkui. Susirinkimas gali būti šaukiamas nesilaikant šio  termino, jei su tuo raštiškai  sutinka  visi   dalininkai. Dalininkų  rašytiniai  sutikimai turi būti pridėti kaip priedas prie visuotinio  dalininkų  susirinkimo  protokolo ir saugomi įstaigoje teisės aktų nustatyta tvarka.

38. Kasmet per keturis mėnesius nuo įstaigos finansinių metų pabaigos  turi įvykti eilinis visuotinis dalininkų susirinkimas. Įstaigos vadovas eiliniam visuotiniam dalininkų   susirinkimui privalo pateikti įstaigos metinę finansinę atskaitomybę ir praėjusių finansinių metų įstaigos veiklos ataskaitą.

39. Visuotinis  dalininkų  susirinkimas gali būti šaukiamas teismo sprendimu, jei jis nebuvo sušauktas įstatymų ir įstatų nustatyta tvarka ir dėl to į teismą kreipėsi įstaigos dalininkas ar vadovas.

40. Visuotiniai dalininkų susirinkimai turi  būti protokoluojami. Protokolai ne vėliau kaip per 5 darbo dienas turi būti  pateikiami dalininkams. Protokole turi būti nurodyta: visuotinio  dalininkų  susirinkimo  vieta ir  laikas,   dalininkų skaičius, kvorumo buvimas, balsavimo rezultatai, sprendimai. Prie protokolo turi būti pridedamas jame dalyvavusių dalininkų sąrašas ir informacija apie susirinkimo sušaukimą. Visuotinio dalininkų susirinkime  dalyvaujančių asmenų reikalavimu į protokolą turi būti įrašoma jų pareikalauta  informacija.  Visi pakeitimai, papildymai protokole turi būti aptarti. Protokolas nerašomas, jei sprendimą pasirašo visi dalininkai. 

41. Jei įstaigos dalininkas yra vienas asmuo, jo raštiški sprendimai prilyginami visuotinio dalininkų susirinkimo sprendimams.

V. ĮSTAIGOS VADOVO SKYRIMO IR ATLEIDIMO TVARKA, JO KOMPETENCIJA, FUNKCIJOS IR ATSAKOMYBĖ

42. Įstaigos vadovas – vyriausiasis gydytojas - yra vienasmenis įstaigos valdymo organas. Jį skiria ir atleidžia iš pareigų, nustato jo atlyginimą, tvirtina pareigybės  aprašymą,  skatina  ir  skiria  nuobaudas visuotinis dalininkų susirinkimas (įstaigos savininkas). 

43.  staigos vadovas pradeda  eiti pareigas  nuo paskyrimo, jeigu su juo sudarytoje darbo  sutartyje nenustatyta  kitaip. Darbo sutartį įstaigos vardu su įstaigos vadovu sudaro ir  nutraukia visuotinio dalininkų susirinkimo (savininko) įgaliotas asmuo. Apie įstaigos vadovo paskyrimą ar atleidimą bei sutarties su juo pasibaigimą  kitais pagrindais visuotinio  dalininkų susirinkimo įgaliotas asmuo ne vėliau kaip per 5 dienas privalo pranešti  juridinių  asmenų registro tvarkytojui.

44. Įstaigos vadovu gali būti fizinis asmuo, ne vyresnis kaip 65 metų amžiaus, jo  kvalifikacija turi atitikti Sveikatos apsaugos ministerijos patvirtintus kvalifikacinius  reikalavimus. Įstaigos vadovu negali būti asmuo, kuris pagal  teisės aktus neturi  teisės eiti tokių pareigų. Su įstaigos vadovu gali būti sudaryta jo visiškos  materialinės  atsakomybės  sutartis. Visuotiniam  dalininkų  susirinkimui (savininkui) priėmus sprendimą   atšaukti įstaigos  vadovą,  su juo sudaryta darbo sutartis nutraukiama. Darbo ginčai tarp įstaigos vadovo ir įstaigos nagrinėjami teisme. Įstaigos  vadovas  kitiems asmenims gali  suteikti įgaliojimus  toms   funkcijoms, kurios jam priskirtos, vykdyti. 

45. Įstaigos vadovas savo veikloje  vadovaujasi   įstatymais, kitais  teisės  aktais,  šiais  įstatais, visuotinio dalininkų susirinkimo (savininko) sprendimais ir pareiginiais nuostatais (aprašu) ir pagal 47 p. nurodytą kompetenciją leidžia įsakymus, kitus tvarkomuosius dokumentus.

46. Įstaigos  vadovas veikia įstaigos vardu santykiuose  su trečiaisiais   asmenimis, sudaro ir nutraukia sutartis. Įstaigos vadovas atsako už finansinės atskaitomybės sudarymą, duomenų ir dokumentų  pateikimą juridinių  asmenų registrui, pranešimą dalininkams apie  įvykius, turinčius esminės reikšmės įstaigos veiklai, dalininkų registravimą, informacijos apie įstaigos veiklą pateikimą visuomenei, viešos informacijos paskelbimą, kitus veiksmus, kurie numatyti teisės aktuose bei šiuose įstatuose. Laikinai nesant įstaigos vadovo, visuotinio dalininkų susirinkimo sprendimu, jo funkcijas atlieka vyriausiojo gydytojo pavaduotojas ar kitas administracijos darbuotojas.

47.  Įstaigos vadovo (vyriausiojo gydytojo) kompetencija:

47.1  įgyvendina įstaigos veiklos planus ir rengia veiklos ataskaitas;

47.2  organizuoja visuotinius dalininkų susirinkimus, jei steigėjas pats tai nedaro;

47.3  įgyvendina  visuotinio dalininkų susirinkimo (savininko) sprendimus;

47.4  atidaro ir uždaro sąskaitas bankuose;

47.5 užtikrina įstaigos turto bei perduoto pagal panaudos sutartį turto efektyvų panaudojimą ir jo apsaugą, pasirašo sutartis dėl įstaigos ilgalaikio turto pardavimo, perleidimo, mainų, išnuomojimo, įkeitimo, garantavimo ar laidavimo juo, kitų subjektų prievolių vykdymo;

47.6 nustato darbuotojų atlyginimus, priima ir atleidžia darbuotojus, padalinių vadovus, skiria darbuotojams paskatinimus ir drausmines nuobaudas; 

47.7 įstatymo nustatyta tvarka nustato įstaigos išlaidų, skirtų darbo užmokesčiui ir medikamentams, normatyvus;

47.8 tvirtina įstaigos vidaus darbo taisykles, darbuotojų pareigybių nuostatus ar kitus vidaus tvarkomuosius dokumentus;

47.9 vienvaldiškai atstovauja  įstaigai teisme, valstybės ir savivaldybių valdymo  organuose  ir  santykiuose  su  kitais  juridiniais   ir fiziniais asmenimis;

47.10 rengia padalinių vadovų ir filialų bei atstovybių vadovų atestaciją, jei šią funkciją nevykdo visuotinis dalininkų susirinkimas (steigėjas);

47.11 kreipiasi į dalininkus (savininką) dėl neefektyviai dirbančių įstaigų, įstaigos padalinių ir filialų reorganizavimo ar likvidavimo; 

47.12 suderinęs su įstaigos stebėtojų taryba, tvirtina įstaigos darbuotojų darbo užmokesčio mokėjimo tvarką, neviršijant patvirtinto darbo užmokesčio fondo;

47.13 atlieka kitus teisės aktuose valdymo organui numatytus veiksmus ir pareigas.

VI. ĮSTAIGOS KOLEGIALIŲ ORGANŲ KOMPETENCIJA, JŲ SUDARYMO IR ATŠAUKIMO TVARKA

48. Įstaigoje sudaroma stebėtojų taryba, jei kitaip nenusprendžia visuotinis dalininkų susirinkimas (įstaigos savininkas). Įstaigos stebėtojų taryba yra patariamasis organas, sudaromas penkeriems metams įstaigos veiklos viešumui užtikrinti.

49. Įstaigos stebėtojų taryba sudaroma iš 5 narių: dviejų visuotinio dalininkų  susirinkimo (savininko) paskirtų atstovų, savivaldybės, kurios teritorijoje yra įstaiga, tarybos paskirto tarybos nario, vieno savivaldybės, kurios teritorijoje yra įstaiga, tarybos paskirto visuomenės atstovo ir įstaigos sveikatos priežiūros specialistų  profesinės sąjungos  paskirto atstovo. Įstaigos vadovas raštu kreipiasi į atitinkamas institucijas prašydamas deleguoti savo atstovus  į stebėtojų tarybą. Gavęs atsakymus, per 30 dienų įstaigos vadovas turi sušaukti ar prašyti steigėjo sušaukti visuotinį dalininkų susirinkimą stebėtojų  tarybai patvirtinti.

50. Stebėtojų  taryba savo veiklą pradeda pasibaigus ją sudariusiam  visuotiniam dalininkų susirinkimui ir atlieka  savo funkcijas  iki  bus išrinkta nauja stebėtojų  taryba. Stebėtojų tarybai vadovauja pirmininkas, kurį iš savo narių renka stebėtojų taryba. Pirmininkas privalo sušaukti stebėtojų tarybos  posėdžius ne  rečiau  kaip  kartą per šešis  mėnesius. Posėdis laikomas įvykusiu ir gali priimti sprendimus, jeigu jame dalyvauja daugiau kaip pusė visų stebėtojų tarybos narių. Stebėtojų  tarybos sprendimai  priimami paprasta posėdyje dalyvaujančių narių  balsų dauguma.  Balsams pasidalijus po lygiai, lemia stebėtojų  tarybos pirmininko  balsas. Stebėtojų tarybos darbo tvarką nustato  dalininkų (savininko) sprendimu patvirtintas jos darbo reglamentas.

51. Visuotinis  dalininkų  susirinkimas (savininkas) gali atšaukti visą stebėtojų  tarybą  arba pavienius jos narius. Stebėtojų tarybos narys gali atsistatydinti  stebėtojų   tarybos   kadencijai nesibaigus. Stebėtojų tarybos narį atšaukus  ar  jam atsistatydinus,  stebėtojų  tarybos nariu šių  įstatų nustatyta tvarka gali tapti kitas asmuo, kurį šių įstatų nustatyta  tvarka deleguoja  atitinkamas institucijos vadovas, delegavęs atšauktą ar atsistatydinusį stebėtojų tarybos narį. Stebėtojų tarybos nariai turi teisę dalyvauti visuotiniuose dalininkų  susirinkimuose be balso teisės bei gauti   informaciją apie  įstaigos vykdomą veiklą. Už veiklą stebėtojų taryboje  jos nariams neatlyginama. 

52. Stebėtojų tarybos nariais negali būti asmenys, dirbantys įstaigoje, valstybinėje ar teritorinėje ligonių kasoje ar sveikatos draudimo įmonėje.

53. Stebėtojų tarybos kompetencija:

      53.1 analizuoja įstaigos veiklą;

  
53.2 išklauso ir įvertina įstaigos vadovo parengtą  metinės veiklos ataskaitą;


53.3 stebėtojo teisėmis dalyvauja įstaigos  vadovo organizuotame  konkurse  padalinių  vadovų pareigoms  užimti   ir pareikšti savo nuomonę dalininkams, jei tai numatyta viešo konkurso nuostatuose.

54. Įstaigos  gydymo ir slaugos taryba sudaroma iš 3 narių. Įstaigos  gydymo ir slaugos tarybą sudaro ir atšaukia įstaigos vadovas. Gydymo ir slaugos tarybai pirmininkauja įstaigos vadovas.

55. Įstaigos gydymo ir slaugos tarybos kompetencija:


55.1. svarsto  asmens  sveikatos priežiūros  organizavimo   ir tobulinimo klausimus;

 
55.2. periodiškai rengia klinikines konferencijas;


55.3. svarsto naujų asmens sveikatos priežiūros   technologijų įsigijimo klausimus;


55.4. siūlo įstaigos vadovui sudaryti įstaigoje gydytų pacientų mirčių,  epidemiologijos klausimų nagrinėjimo ir kitas su  asmens sveikatos priežiūra susijusias komisijas;

55.5 svarsto pacientų slaugos organizavimo ir tobulinimo klausimus.

56. Gydymo ir slaugos   taryba  svarstomais  klausimais  gali   teikti rekomenduojamo pobūdžio pasiūlymus įstaigos administracijai ir jos vadovui.

57. Gydymo ir slaugos tarybos nuostatus, tarybos darbo tvarką, narių teises ir pareigas bei atsakomybę, tvirtina įstaigos vadovas. 

58. Įstaigoje sudaroma medicinos etikos komisija, jei kitaip nenusprendžia visuotinis dalininkų susirinkimas (įstaigos savininkas). Įstaigos medicinos etikos komisiją sudaro ir atšaukia įstaigos vadovas. Komisija kontroliuoja, kaip laikomasi medicinos etikos reikalavimų. Komisijos veiklą reglamentuoja Įstaigos savininko ir Sveikatos apsaugos ministerijos nuostatai ar kiti teisės aktai.

VII. VIEŠO KONKURSO ADMINISTRACIJOS, PADALINIŲ, FILIALŲ VADOVŲ PRIĖMIMO Į DARBĄ ORGANIZAVIMO IR SVEIKATOS PRIEŽIŪROS SPECIALISTŲ PRIĖMIMO Į DARBĄ TVARKA

59. Įstaigos vadovas į darbą priimamas viešo konkurso būdu. Viešą konkursą organizuoja ir jo nuostatus tvirtina įstaigos steigėjas arba visuotinis dalininkų susirinkimas.

60. Įstaigos padalinių ir filialų vadovai, specialistai į darbą priimami viešo konkurso būdu, jei pareigybė, į kurią priimamas darbuotojas, yra įrašytą į visuotinio dalininkų susirinkimo (įstaigos savininko) patvirtintą sąrašą. Viešas konkursas organizuojamas pagal visuotinio dalininkų susirinkimo (įstaigos savininko) patvirtintas taisykles.  Kitais atvejais specialistai, padalinių vadovai į darbą priimami įstaigos vadovo įsakymu.

61. Įstaigos, jos padalinių ir filialų vadovais gali būti asmenys, kurie atitinka Sveikatos apsaugos ministerijos patvirtintus kvalifikacinius reikalavimus. Vadovas privalo periodiškai tobulinti vadovavimo įstaigai gebėjimus. Privalomo tobulinimosi tvarka nustatoma sveikatos apsaugos ministro įsakymu.

VIII. ĮSTAIGOS PADALINIŲ, FILIALŲ, ATSTOVYBIŲ STEIGIMO IR JŲ LIKVIDAVIMO TVARKA

62. Filialas yra struktūrinis įstaigos padalinys (medicinos punktas), turintis savo buveinę ir atliekantis  visas  arba  dalį  įstaigos   funkcijų.

63. Atstovybė  yra struktūrinis padalinys, turintis teisę  atstovauti įstaigos interesams ir juos ginti, sudaryti sandorius bei atlikti kitus veiksmus įstaigos vardu.

64. Sprendimą steigti padalinį priima, filialo ar atstovybės nuostatus tvirtina visuotinis dalininkų susirinkimas (savininkas). 

65. Padalinių vadovai (bendruomenės slaugytojai) į darbą priimami ir atleidžiami įstaigos vadovo įsakymu.

66. Už padalinio veiklą jo vadovai atsiskaito tiesiogiai įstaigos vadovui.

67. Įstaigos padalinys likviduojamas visuotinio dalininkų susirinkimo (savininko) sprendimu.

IX. ĮSTAIGOS LĖŠŲ ŠALTINIAI, LĖŠŲ NAUDOJIMO TVARKA
68. Įstaigos lėšų šaltiniai:

68.1. steigėjo skirtos lėšos;

68.2. valstybės ir savivaldybių biudžetų tiksliniai asignavimai;

68.3. Privalomojo sveikatos draudimo fondo lėšos;

68.4. valstybės ir savivaldybių sveikatos fondų lėšos;

68.5. valstybės investicinių programų lėšos;

68.6. Lietuvos ir užsienio fondų asignavimai;

68.7. skolintos lėšos;

68.8. lėšos, gaunamos kaip labdara, parama, dovana, taip pat gautos pagal testamentą;

68.9. nebiudžetinės lėšos už mokamų paslaugų teikimą;

68.10. kitos teisėtai įgytos lėšos.

69. Įstaiga turi teisę gauti valstybės ir savivaldybės biudžeto lėšų paslaugoms teikti pagal sveikatos priežiūros sutartis su Sveikatos apsaugos ministerija ar apskrities viršininku, savivaldybės meru.

70. Įstaigos nepaprastosios lėšos gali būti finansuojamos iš savivaldybių biudžetų, valstybės  investicijų programų.

71. Kiekvienais metais įstaiga sudaro iš savivaldybės biudžetų, privalomojo sveikatos draudimo bei valstybės ir savivaldybių sveikatos fondų gaunamų lėšų išlaidų sąmatą. Išlaidų sąmatą tvirtina įstaigos dalininkai (savininkas). Iš kitų šaltinių gaunamų lėšų išlaidų sąmata sudaroma, jei to reikalauja šias lėšas teikiantys  subjektai.

72. Lėšas, gautas kaip labdarą ar paramą, taip pat pagal testamentą, įstaiga naudoja labdaros (paramos) teikėjo  arba testatoriaus nurodymu įstatuose numatytai veiklai. Šios lėšos ir lėšos, gautos iš valstybės ir savivaldybių, laikomos atskiroje įstaigos lėšų sąskaitoje.

73. Iš privalomojo sveikatos draudimo fondo biudžeto lėšų prekių, darbų ir paslaugų pirkimus įstaiga vykdo vadovaudamasi Viešųjų pirkimų įstatymu.

74.  Įstaigos pajamos skirstomos tokia tvarka:

74.1 vykdyti įstaigos įstatuose numatytai veiklai bei įsipareigojimams;

74.2 mokėti įstatymų nustatytiems mokesčiams;

74.2 kelti įstaigos personalo kvalifikacijai;

74.3 įsigyti ir diegti naujoms sveikatos priežiūros technologijoms;

74.4 patalpų remontui;

74.5 įstaigos darbuotojų kultūrinėms ir socialinėms reikmėms;

74.6 premijoms ir materialinei pagalbai darbuotojams nelaimės atveju įstaigos vadovo nustatyta tvarka.

74.7. Įstaigos lėšos gali būti naudojamos šiais įstatais numatytiems tikslams pasiekti.

75. Gautų pajamų įstaiga negali skirti dalininkams (savininkui).

76. Įstaigos turtą sudaro ilgalaikis materialusis turtas, turtas gautas kaip labdara ar parama, turtas,  gautas pagal testamentą, finansiniai ištekliai, kitas su įstaigos veikla susijęs teisėtai įgytas turtas.

77. Valstybės  ir savivaldybių institucijos  turtą įstaigai  perduoda  panaudos  pagrindu  įstatymų  ir Vyriausybės ar jos įgaliotos institucijos nustatyta tvarka.

78. Įstaiga   ilgalaikį  materialųjį   turtą   parduoti, perleisti,  išnuomoti, įkeisti, taip pat laiduoti ar garantuoti juo kitų subjektų prievolių įvykdymą gali tik raštiškai leidus dalininkams (savininkui) Vyriausybės ar jos įgaliotos  institucijos nustatyta  tvarka.

79. Įstaiga,  pardavusi susidėvėjusį  ar  jos  veiklai nereikalingą  materialųjį  turtą  bei  vertybes,  gautas  pajamas naudoja įstatuose nustatytiems tikslams pasiekti. 

X.   ĮSTAIGOS  FINANSINĖS VEIKLOS  KONTROLĖ
80. Įstaigos finansinei veiklai kontroliuoti dalininkų (savininko) sprendimu renkamas revizorius (revizijos komisija) arba renkama audito įmonė. Revizoriaus (revizijos komisijos) rinkimo ir jo darbo tvarką nustato dalininkai (savininkas).

81. Įstaigos teikiamų paslaugų valstybinę kontrolę atlieka Sveikatos priežiūros įstaigų ir kituose įstatymuose nurodytos institucijos.

82. Steigėjo ar dalininkų nustatyta tvarka įstaigos vadovas sudaro vidaus audito grupę, kuri kontroliuoja kokybės sistemos funkcionavimą pagal įstaigoje nustatytus prioritetus. Vidaus audito nuostatus, funkcijas, narių teises, pareigas ir jų atsakomybę  tvirtina įstaigos vadovas.

83. Įstaigos administracija privalo pateikti kontrolės organams jų reikalaujamus, su įstaigos veikla susijusius, dokumentus.

XI. ĮSTAIGOS ĮSTATŲ KEITIMO IR PAPILDYMO TVARKA

84. Iniciatyvos teisę keisti įstaigos įstatus turi įstaigos vadovas ir dalininkai (savininkas), kurie pateikia parengtą įstatų naujos redakcijos projektą.  

85.   Įstatus gautinai keičia visuotinis dalininkų susirinkimas  susirinkime dalyvaujančių dalininkų balsų  dauguma.

86. Visuotiniam  dalininkų  susirinkimui priėmus sprendimą pakeisti įstatus,  surašomas  visas  pakeistų įstatų tekstas ir po juo pasirašo visuotinio dalininkų susirinkimo įgaliotas asmuo.

87. Įstatų nauja redakcija įsigalioja nuo jų įregistravimo juridinių asmenų registre dienos.
XII. INFORMACIJOS APIE ĮSTAIGOS VEIKLĄ PATEIKIMO VISUOMENEI 

TVARKA

88. Įstaigos vadovas turi parengti ir pateikti eiliniam visuotiniam dalininkų  susirinkimui praėjusių finansinių metų įstaigos veiklos ataskaitą. Ši ataskaita yra vieša. Bet kurio  fizinio  ar  juridinio asmens  reikalavimu  įstaiga   turi sudaryti sąlygas jos buveinėje su šia ataskaita susipažinti.

89. Įstaigos veiklos ataskaitoje turi būti vertinamas jos veiklos ekonominis, socialinis ir pagal įstaigos veiklos tikslus, dalininkų (savininko) nustatytus veiklos vertinimo kriterijus kitoks poveikis. Įstaigos veiklos ataskaitoje gali būti ir kita informacija, kurią nustato visuotinis dalininkų susirinkimas.

XIII. ĮSTAIGOS REORGANIZAVIMO, ATSKYRIMO, PERTVARKYMO IR LIKVIDAVIMO TVARKA. PRANEŠIMŲ IR SKELBIMŲ TVARKA

90. Viešųjų įstaigų įstatymo nustatyta tvarka įstaiga dalininkų (savininko) sprendimu gali būti reorganizuota, atskirta, pertvarkyta ar likviduota.

91. Pranešimai apie įstaigos  likvidavimą, reorganizavimą, pertvarkymą bei kitais Viešųjų įstaigų ir  kituose įstatymuose numatytais atvejais įstatymų nustatyta tvarka ir terminais skelbiami dienraštyje „Lietuvos žinios“. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos viešųjų įstaigų įstatymas.

              Visuotinio dalininkų susirinkimo (savininko) įgaliotas asmuo

